**Ν.Ε Γλώσσα Γ’ Λυκείου**

**Επιμέλεια : Στράτος Τσαγκαρής**

***ΧΡΗΣΗ ΚΑΙ ΛΕΙΤΟΥΡΓΙΑ***

***ΤΗΣ ΓΛΩΣΣΑΣ***

**Ύφος** : είναι ο προσωπικός τρόπος έκφρασης.

**Ως προς τα εκφραστικά μέσα:** απλό, λιτό, φυσικό σύνθετο, περίπλοκο, περίτεχνο, δυσνόητο, σκοτεινό επιτηδευμένο, προσποιητό πομπώδες, στομφώδες, ρητορικό

**Ως προς την ψυχική διάθεση:** σοβαρό, εύθυμο, χιουμοριστικό, ειρω­νικό, μελαγχολικό, απαισιόδοξο ,οικείο\*.

**Ως προς τον τόνο:** διδακτικό, συμβουλευτικό, παραινετικό-απολογητικό εξομολογητικό , ειρωνικό.

\***Στοιχεία που κάνουν το ύφος οικείο είναι** :

α) η χρήση του α’ ,β’ ενικού και β’ πληθυντικού προσώπου,

β)ο διάλογος ,

γ)οι ρητορικές ερωτήσεις,

δ)ο ευθύς λόγος ,

ε)τα παραδείγματα,

στ)ο μύθος,

ζ)η σαφήνεια,

η)το χιούμορ.

**Ενεργητική και παθητική σύνταξη**

**Ενεργητική σύνταξη** χρησιμοποιούμε όταν θέλουμε να τονίσουμε (να δώσουμε έμφαση) στο πρόσωπο που ενεργεί, δηλαδή στο υπο­κείμενο.

**Παθητική σύνταξη** χρησιμοποιούμε όταν θέλουμε να τονίσουμε το αποτέλεσμα της ενέργειας του υποκειμένου, την πράξη του υποκειμένου που ενεργεί.

[Έκφραση-Έκθεση Β’ Λυκείου, ΟΕΔΒ, σελ. 45]

**Η παθητική σύνταξη προσδίδει στο λόγο πυκνότητα**, επειδή το ποιητικό αίτιο μπορεί και να παραλείπεται, και αντικειμενικότητα γιατί με αυτή εξαίρονται (τονίζονται) ενέργειες και ιδέες, όχι πρόσω­πα.

(Αντικειμενικότητα στο λόγο δίνεται επίσης, με την οριστική έγκλιση και τη χρήση του γ' ενικού και πληθυντικού προσώπου.)

**Ρηματικά πρόσωπα**

**Το α' ενικό** : εκφράζει υποκειμενικότητα και χρησιμοποιείται, όταν ο συγγραφέας θέλει να διαχωρίσει τη θέση του για κάποιο θέμα ή να τονίσει τη συμβολή του σε αυτό. Επίσης, δίνει εξομολογητικό τόνο στο κείμενο (ημερολόγιο, στοχαστικό δοκίμιο) και αμεσότητα.

**Το α' πληθυντικό** : ο συγγραφέας εντάσσει και τον εαυτό του σε ένα σύνολο ανθρώπων και συμμερίζεται απόψεις που έχουν άλ­λοι. Επίσης, το πρόσωπο αυτό δίνει αμεσότητα και οικειότητα και διευκολύνει την επικοινωνία του συγγραφέα με τον αναγνώστη.

**Το β' ενικό και το β' πληθυντικό** είναι τα πρόσωπα του διαλόγου, γι' αυτό δίνουν δραματικότητα (θεατρικότητα) στο λόγο, παραστα­τικότητα, αμεσότητα και ζωντάνια.

**Το β' ενικό** : εκφράζει οικειότητα (επιστολή σε φιλικό πρόσωπο),

**Το β' πληθυντικό** : εκφράζει επισημότητα, τυπικότητα ή ευγένεια (επιστολή σε πρόσωπο που έχει κάποιο αξίωμα ή μας είναι άγνωστο).

**Το γ' ενικό και το γ' πληθυντικό** : εκφράζουν αντικειμενικότητα, γι' αυτό προτιμούνται σε αποδεικτικά κείμενα ή στο δημοσιογραφικό λόγο, στην ειδησεογραφία και στην ερμηνευτική δημοσιογραφία (άρθρο και επιφυλλίδα).

**Οι Χρόνοι του Ρήματος**

**Παρελθοντικοί:** *παρατατικός*: για να δηλωθεί πράξη με διάρ­κεια ή επαναλαμβανόμενη/ *αόριστος·* πράξη στιγμιαία / *υπερσυντέλικος·* πράξη που είχε ολοκληρωθεί προτού αρχίσει κάποια άλλη

**Παροντικοί:** *ενεστώτας·* πράξη με διάρκεια ή επαναλαμβανόμενη / *παρακείμενος-* πράξη που άρχισε στο παρελθόν και συνεχίζεται στο παρόν

**Μελλοντικοί:** *μέλλοντας στιγμιαίος/ μέλλοντας εξακολουθητικός / μέλλοντας συντελεσμένος.*

**Οι Εγκλίσεις του Ρήματος**

**Οριστική:** δηλώνει κάτι πραγματικό, βέβαιο.

**Υποτακτική:** δηλώνει κάτι ενδεχόμενο ή πιθανό ή μια προσδοκία.

**Προστακτική:** δηλώνει προσταγή ή επιθυμία.

Η υποτακτική και η προστακτική ονομάζονται βουλητικές εγκλί­σεις και δίνουν στο λόγο τόνο παραινετικό και διδακτικό (άμεση διδαχή).

**Συνδέσεις**

**Παρατακτική:** γίνεται με τη χρήση παρατακτικών συνδέσμων (και, όμως, αλλά κ.ά). Ο λόγος γίνεται απλός και ευκολονόητος (συνηθί­ζεται σε λογοτεχνικά κείμενα).

**Υποτακτική:** γίνεται με τη χρήση υποτακτικών συνδέσμων (γιατί, διότι, επειδή, για να, που, ο οποίος/α/ο, όταν, ώσπου, αφού, αν, ότι, ώστε, πως, να, μήπως, αν και, μολονότι, παρόλο που κ.ά). Ο λόγος γίνεται σύνθετος και κάποτε πιο δυσνόητος, αλλά και πιο επίσημος (υπάρχει σε κείμενα που έχουν «λογιότερη γραμμα­τική», δηλαδή σε κείμενα επιστημονικού ή στοχαστικού λόγου).

**Ασύνδετο Σχήμα** : Προσδίδει μεγαλύτερη **έμφαση** και **ένταση στο λόγο** του. Το σχήμα αυτό χρησιμοποιείται συνήθως, όταν **απαριθμούνται οι επιπτώσεις** κάποιου θέματος με στόχο την υπογράμμιση του αρνητικού και επικίνδυνου περιεχομένου του. Έτσι αποδεικνύεται η πολυπλοκότητα του προ­βλήματος και η αμεσότητα του κινδύνου.

**Λεκτικά σύνολα**

**Ρηματικά σύνολα:** κάνουν το λόγο συγκεκριμένο, εναργή και σαφή, γιατί το ρήμα δηλώνει διάθεση, φωνή,-χρόνο, έγκλιση, πρόσωπο και αριθμό.

**Ονοματικά σύνολα:** δίνουν μεν πυκνότητα στο λόγο, γι' αυτό και προτιμούνται σε τίτλους και πλαγιότιτλους, αλλά κάνουν το λό­γο γενικό και αόριστο.

**Λειτουργίες της γλώσσας**

**Αναφορική λειτουργία:** (συνήθως δηλώνει κυριολεξία, ακριβολογία, σαφήνεια). **Αναφέρεται στη λογική του δέκτη,** αναφέρεται κυρίως στον πραγματικό κόσμο ή στην αντίληψη που έχουμε γι’ αυτόν. **Έχει πληροφοριακό χαρακτήρα** .Επομένως , είναι πιθανό μια μεταφορά ή προσωποποίηση που χρησιμοποιούμε στον καθημερινό λόγο μας να έχει αναφορική λειτουργία και όχι ποιητική ,όπως συνήθως νοείται κάθε μεταφορά.

Π.χ. Έσπασε το πόδι της καρέκλας / Ο ήλιος δύει στις 6 το απόγευμα.

**Ποιητική λειτουργία:** (συνήθως δηλώνει συγκίνηση, υπαινικτικότητα, ελλειπτικότητα παραστατικότητα -» ποιητικότητα). **Αφορά στη συγκίνηση του δέκτη. Σκοπός είναι η συναισθηματική φόρτιση, η συγκίνηση.** Το βάρος πέφτει στο ίδιο το μήνυμα του πομπού και στη μορφή του. Είναι πολύ πιθανόν ,επομένως, μια «καθημερινή» φράση να λειτουργεί συγκινησιακά , διότι είναι συναισθηματικά φορτισμένη ή αποτελεί σύμβολο κ.ο.κ.

Π.χ. «Σαν βγεις στον πηγαιμό για την Ιθάκη / να εύχεσαι να’ ναι μακρύς ο δρόμος σου» (Κ.Π.Καβάφης, «Ιθάκη»)

**Λέξεις**

**Λόγιες:** δηλώνουν επισημότητα.

**Λαϊκές:** δηλώνουν προφορικότητα, αμεσότητα, οικειότητα.

**Ειδικό λεξιλόγιο:** είναι όροι που προέρχονται από την επιστήμη, από τη σκοπιά της οποίας εξετάζεται ένα θέμα.

**Δηλωτική-Συνυποδηλωτική Σημασία των Λέξεων**

**Δηλωτική** είναι η κυριολεκτική σημασία των λέξεων .

Π.χ. Το τρένο **εκτροχιάστηκε** εξαιτίας των κατολισθήσεων.

**Συνυποδηλωτική** είναι η μεταφορική σημασία των λέξεων.

Π.χ. Η οικονομία της χώρας **εκτροχιάστηκε** εξαιτίας της αβελτηρίας των κυβερνώντων.

**Η χρήση ερωτημάτων στο λόγο**

**Στην αρχή του κειμένου :**

* Προβληματίζουν τον αναγνώστη, προ­σελκύουν το ενδιαφέρον και την προσο­χή του, κινητοποιούν τη σκέψη του.
* Εισάγουν κατευθείαν στο θέμα, αν είναι εύστοχα.
* Δίνουν αμεσότητα και ζωντάνια στο λό­γο, καθώς δίνεται η αίσθηση του διαλόγου (ερώτηση - απάντηση).
* Διευκολύνουν το συγγραφέα να επικοι­νωνήσει με τον αναγνώστη.

**Μέσα στο κείμενο :**

* Λειτουργούν συνήθως συνεκτικά, συνδέ­ουν δηλαδή ενότητες/μέρη του κειμένου.
* Εισάγουν στο θέμα μιας νέας ενότητας.
* Δίνουν αμεσότητα και ζωντάνια στο λό­γο και διευκολύνουν το συγγραφέα να επικοινωνήσει με τον αναγνώστη.

**Στο τέλος του κειμένου :** Πρόκειται, συνήθως, για ρητορικά ερω­τήματα:

* με τα οποία δίνεται έμφαση στην άπο­ψη/θέση του συγγραφέα που συνάγεται από όσα προηγουμένως έχει αναπτύξει.
* που ισοδυναμούν με ισχυρή κατάφαση ή άρνηση.
* που δίνουν αμεσότητα και ζωντάνια στο λόγο και διευκολύνουν το συγγραφέα να επικοινωνήσει με τον αναγνώστη.